Tojikistonda qor ostida qolib halok bo‘lgan yana 2 kishi jasadi topildi

17 fevral kuni Tojikistonning Dushanbe-Xo‘jand avtotrassasida ro‘y bergan qor ko‘chkisi tufayli bedarak yo‘qolgan deb hisoblangan ikki kishining jasadi topildi.
"Baxtiyer Amirov Dushanbe-Xo‘jand trassasida harakatlanish vaqtida qor ko‘chkisi ostida qolgan, u va uning hamkasbi jasadlari avtotrassaning 49 kilometrida topildi", — degan RIA Novosti manbasi.
Dushanbe-Xo‘jand yo‘li 17-18 fevral kunlarida ro‘y bergan halokatdan keyin deyarli yopib qo‘yilgan. Kunning ma'lum vaqtlaridagina unda harakatlanishga ruxsat berilgan. 28 yanvardan 25 fevralga qadar mamlakatning tog‘li hududlarida 100 martadan ko‘p qor ko‘chkilari kuzatildi, bu tabiiy ofatlar oqibatida qurbon bo‘lganlar soni 20 nafardan ortiqni tashkil qildi.
Eslatib o‘tamiz, bugun O‘zbekiston Tojikistonning qor ko‘chkilaridan jabrlangan aholisiga 60 tonna miqdorida insonparvarlik yordamini jo‘natdi.